| Joukkue | O | V | H | P/O | P/O- | P |
| --- | --- | --- | --- | --- | --- | --- |
| Pyrintö | 44 | 34 | 10 | 87,6 | 78,3 | **68** |
| Kouvot | 44 | 33 | 11 | 83,6 | 75,0 | **66** |
| ToPo | 44 | 30 | 14 | 88,7 | 81,2 | **60** |
| KTP | 44 | 24 | 20 | 85,4 | 84,8 | **48** |
| LrNMKY | 44 | 24 | 20 | 81,8 | 82,8 | **48** |
| Korihait | 44 | 22 | 22 | 83,3 | 81,3 | **44** |
| Kataja | 44 | 21 | 23 | 82,7 | 83,0 | **42** |
| Honka | 44 | 21 | 23 | 81,9 | 81,2 | **42** |
| Lahti | 44 | 21 | 23 | 87,1 | 89,0 | **42** |
| Karhu | 44 | 14 | 30 | 84,2 | 89,6 | 28 |
| Vilpas | 44 | 11 | 33 | 74,4 | 81,5 | **22** |
| FoKoPo | 44 | 9 | 35 | 74,8 | 87,7 | **18** |

**Kauhajoen Karhu** pelasi **kaudella 2009–2010** toista kauttaan Suomen koripallon pääsarjassa eli Korisliigassa. Joukkue sijoittui runkosarjassa sijalle 10. Sijoitus riitti varmistamaan sarjapaikan Korisliigassa myös tulevalle kaudelle, pudotuspelit jäivät kuitenkin seitsemän voiton päähän. Vuoden 2009 Suomen Cupista Karhu putosi neljännesvälierävaiheessa Espoon Honkaa vastaan.

Karhulle kauden alku oli hankala. Useiden loukkaantumisten ja pelaajavaihdosten sävyttämän alkukauden 16 ensimmäisestä runkosarjan ottelusta kertyi ainoastaan yksi voitto. Tämän jälkeen alkukauden joukkuetta luotsannut Greg Gibson sai siirtyä sivuun ja tilalle tuli kauhajokelaislähtöinen, useita kausia SM-sarjassa valmentanut Timo Hakamaa. Valmentajavaihdoksen jälkeen joukkueeseen tehtiin vielä kaksi ratkaisevaa pelaajahankintaa, kun Karhuun saapui edelliskauden pistetilaston Korisliigassa voittanut Jeremiah Wood sekä useita kausia Euroopassa pelannut Reginald Golson.

Etenkin Woodin panoksen avulla liigan viimeiseksi jumittunut joukkue nosti vähitellen sijoitustaan ja varmisti tavoitteeksi asetetun liigapaikan säilymisen lopulta jo melko varhaisessa vaiheessa. Runkosarjan loputtua Woodista tuli Korisliiga-historian ensimmäinen pelaaja, joka on yltänyt samalla kaudella sekä levypallo- että syöttötilaston voittoon.

Ennen kautta
------------

### Joukkueen kokoaminen

Kauhajoen Karhu varmisti kaudeksi 2009–2010 suoran nousun Korisliigaan voitettuaan keväällä 2009 I-divisioonan pudotuspelien finaaleissa Salon Vilppaan voitoin 3–2. Toiseen liigakauteensa valmistautuvalla Karhulla oli kauden päättyessä voimassa oleva sopimus seuraavasta kaudesta Santeri Latvalan sekä amerikkalaispäävalmentaja Greg Gibsonin kanssa.

Toukokuussa Karhu julkisti edelliskauden runkopelaajien Roni Leimun ja Lasse Hintsalan jatkavan joukkueessa. Myös ensimmäinen ulkomaalaispaikka täyttyi toukokuussa, kun jo kaksi I-divisioonakautta Karhussa pelannut amerikkalaistakamies Maurice Horton teki vuoden jatkosopimuksen Karhun kanssa. Myös edelliskauden kapteenille Eric Washingtonille tarjottin jatkosopimusta, mutta hän kieltäytyi tarjouksesta. Uusina kotimaisina pelaajina sopimuksen joukkueeseen tekivät Tampereen Pyrinnöstä Aleksi Huuskonen, UU-Korihaista Sad Niskanen ja Espoon Hongasta Eldar Skamo.

Toisen amerikkalaispelaajan Karhu kiinnitti heinäkuussa, kun laiturina pelaava Tyrekus Bowman teki joukkueen kanssa kauden mittaisen sopimuksen. Lisäksi kesken edelliskauden Karhuun liittynyt nigerialaissyntyinen, mutta suomalaisstatuksella pelaava Henry Umoru teki elokuussa joukkueen kanssa peräti kolmen vuoden jatkosopimuksen. Karhun kokoonpano oli tämän jälkeen käytännössä ulkomaalaista sentteriä vaille valmis. Joukkueen harjoituksiin tuli elokuussa mukaan 208-senttinen kazakstanilainen Sergei Krasavtsev, joka pelasi Karhun paidassa myös yhden harjoitusturnauksen. Hän ei ollut kuitenkaan pelityyliltään oikeanlainen pelaaja joukkueeseen ja pian hänen koeaikansa päättymisen jälkeen Karhuun palkattiin peräti 211 cm pitkä amerikkalaissentteri Jesse Smith.

Joukkueeseen tehtiin vielä yksi pelaajamuutos juuri ennen runkosarjan alkua. Harjoitusturnauksissa joukkuetta vaivanneeseen huonoon levypallopeliin toivottiin parannusta vaihtamalla 195 cm pitkän Bowmanin tilalle 203-senttinen Marcel Jones.

### Harjoitusottelut

Karhu osallistui syyskuun alussa NMKY:n mestaruusturnaukseen Jyväskylässä, jossa vastaan asettuivat liigajoukkueista Namika Lahti ja Lappeenrannan NMKY sekä I-divisioonajoukkueista BC Jyväskylä. Karhu voitti turnauksessa Lahden ja Jyväskylän, mutta hävisi Lappeenrannalle. Liigajoukkueiden keskinäisten otteluiden mennessä ristiin Karhu kuitenkin ylsi turnauksen voittoon.

Myöhemmin syyskuussa joukkue pelasi kotisalissaan harjoitusottelut Ruotsin liigaa pelaavaa Plannja Basketia sekä yhdysvaltalaista Team USA Selectiä vastaan. Karhu hävisi Plannja Basketille kymmenellä pisteellä, mutta voitti Team USA Selectin samalla piste-erolla. Karhu osallistui syyskuussa lisäksi Forssa-turnaukseen, jossa vastaan asettuivat Salon Vilpas ja Forssan Koripojat. Forssa-turnauksen molemmat ottelut päättyivät Karhun tappioon.

Ennen runkosarjan alkua Karhu pelasi myös Suomen Cupin ottelun Espoon Honkaa vastaan. Ottelu oli Cupin neljännesvälieriä, josta Korisliigan joukkueet aloittivat Cup-urakkansa. Ottelu päättyi Hongan voittoon 87–77 ja Karhun taival vuoden 2009 Suomen Cupissa jäi siten yhden ottelun mittaiseksi. Karhun joukkueesta ottelussa eniten pisteitä teki Maurice Horton, yhteensä 19.

Runkosarja
----------

### 1. neljännes

Korisliiga-kauden 2009–2010 runkosarja käynnistyi Kauhajoen Karhun osalta 22 pisteen tappiolla kotiottelussa Espoon Honkaa vastaan. Kauden avauspelin selkävaivojen takia väliin jättänyt joukkueen kapteeni Roni Leimu oli loukkaantumisten vuoksi sivussa lopulta koko runkosarjan ensimmäisen neljänneksen. Kun lisäksi joukkueen ykköstakamies Maurice Horton loukkaantui kauden toisessa pelissä Kouvoja vastaan, oli joukkueen jo alkujaan kapea materiaali kaventunut entisestään. Joukkueen kaventunutta takamiesosastoa täydennettiin palkkaamalla edelliskauden Team Componentassa pelannut suomalaistakamies Sami Marouf Karhuun aluksi kuukauden, ja lopulta koko loppukauden mittaisella sopimuksella.

Eric Washington oli tekemässä paluuta Karhuun, mutta päätyi lopulta KTP-Basketin riveihinKarhu hävisi Hortonin loukkaantumisen jälkeiset kaksi peliä selvin lukemin Lappeenrannan NMKY:lle ja Forssan Koripojille. Näiden tappioiden jälkeen joukkueeseen palkattiin Hortonin sijaiseksi jo valmiiksi Suomessa oleillut amerikkalaistakamies Anthony Davis. Davisin ensimmäisessä pelaamassaan ottelussa Karhu ylsi kauden avausvoittoon. Vastassa ottelussa oli KTP-Basket, joka kaatui tiukkojen vaiheiden jälkeen vasta toisessa jatkoerässä. Ottelua oli Karhun vaihtopenkille saapunut seuraamaan myös Eric Washington, joka oli uusimassa edelliskauden sopimustaan Kauhajoen joukkueeseen. Mies päätyi kuitenkin lopulta vastustajajoukkueen leiriin. Washingtonin sopimus KTP:n kanssa julkistettiin muutama päivä Karhun KTP-ottelun jälkeen.

Voitokkaan KTP-ottelun jälkeen Karhu kärsi tappiot Korihaille, Torpan Pojille sekä Salon Vilppaalle. Näiden otteluiden jälkeen joukkueen kokoonpanoon tehtiin jälleen muutoksia. Viikkokohtaisella sopimuksella pelanneen Anthony Davisin sopimusta ei enää jatkettu ja uutena miehenä joukkueeseen saapui kahden viikon koeajalla amerikkalaislaituri DeAndre Coleman.

Pelaajamuutokset eivät tuoneet muutosta Kauhajoen kurssiin ja joukkue kärsi runkosarjan ensimmäisen neljänneksen lopuksi tappiot vielä vajaamiehiselle Namika Lahdelle sekä Joensuun Katajalle. Marcel Jones siirtyi Namika Lahtea vastaan pelatun ottelun jälkeen Karhusta Espoon Honkaan koeajalle. Pesti Hongassa jäi kuitenkin ainoastaan yhden ottelun mittaiseksi. Kataja-ottelun jälkeen Karhuun liittyi koeajalla amerikkalainen korinaluspelaaja Keith Gayden.

Runkosarjan ensimmäisellä neljänneksellä Karhu ylsi ainoastaan yhteen voittoon. Tappiosarakkeeseen kertyi sen sijaan peräti kymmenen merkintää.

### 2. neljännes

Toisen neljänneksen avaavaan otteluun Honkaa vastaan Karhu joutui lähtemään vajaamiehisenä. Joukkuetta vaivanneen flunssa-aallon vuoksi sivussa olleiden pelaajien lisäksi Keith Gaydenin siirtopaperit eivät olleet tulleet ajoissa Meksikosta, joten kolmanneksi amerikkalaispelaajaksi otteluun kutsuttiin jo lokakuussa viidessä ottelussa Karhua edustanut Anthony Davis. Flunssa-aallosta kärsivä Karhu kaatuikin Espoossa selvästi.

Runkosarjan seuraavaan otteluun Kouvoja vastaan marssi sitten erinäköinen Karhu-joukkue. Gayden oli saanut edustusoikeuden joukkueeseen ja koko alkukauden sivussa ollut Roni Leimu teki kauden ensiesiintymisensä Kouvoja vastaan. Lisäksi joukkueeseen oli liittynyt edelliselläkin Karhun liigakaudella seuraa edustanut Darryl Hudson, joka halusi paluullaan kiittää päävalmentaja Gibsonia luottamuksesta ottaa hänet joukkueeseensa kaudelle 2007–2008 suoraan yliopistosta. Koeajalla olleen DeAndre Colemanin sopimus sen sijaan päättyi ja hän siirtyi Koripallon I-divisioonaa pelanneisiin Loimaan Korikonkareihin. Muutoksista huolimatta Karhun voittotili ei lisääntynyt tästäkään ottelusta ja edessä oli viikon mittainen tauko sarjaotteluista, jonka aikana oli tarkoitus yhtenäistää joukkueen toimia.

Ennen seuraavaa ottelua Lappeenrannan NMKY:tä vastaan Karhussa tapahtui päävalmentajan vaihdos, kun useita kausia joukkuetta luotsanneen Greg Gibsonin tilalle hankittiin seuran oma kasvatti Timo Hakamaa. Alkukauden joukkueen valmennusportaassa olleelle kolmikolle tarjottiin mahdollisuutta jatkaa valmennuksessa, mutta apuvalmentajat Mika Rinne ja Petteri Opas ilmoittivat välittömästi, ja Gibson lyhyen harkinta-ajan jälkeen, etteivät jatka edustusjoukkueessa. Valmentajavaihdoksen myötä myös joukkueen kokoonpanoon tuli muutoksia, kun juuri Kauhajoelle saapunut Hudson halusi palata takaisin kotiinsa Yhdysvaltoihin.

Joukkueen kausi jatkui valmentajavaihdoksenkin jälkeen tappioilla Lappeenrannan NMKY:lle, Forssan Koripojille ja KTP-Basketille. Näiden otteluiden jälkeen kauden alusta asti joukkuetta edustanut Jesse Smith irtisanottiin, Keith Gaydenin koeaikaa jatkettiin kahdella viikolla ja uusina pelaajina joukkueeseen liittyivät amerikkalaislaituri Reginald Golson sekä Korisliiga-kauden 2008–2009 korikuningas Jeremiah Wood.

Joulukuussa Karhu paransi selvästi otteitaan. Tappiosarake kasvoi vielä seuraavassa ottelussa UU-Korihaita vastaan, mutta vierasottelussa Torpan Poikia vastaan Karhu katkaisi peräti 12 ottelun mittaiseksi venyneen tappioputken voittamalla helsinkiläiset lukemin 90–98. Runkosarjassa toisena olleille Torpan Pojille tappio oli vasta kauden toinen kotikentällä pelatuista otteluista.

Seuraavassa ottelussa sarjakärki Pyrintö osoittautui Karhua vahvemmaksi, mutta toisen neljänneksen kolme viimeistä ottelua päättyivät kauhajokisten voittoon. Karhun saivat ennen vuoden vaihdetta todeta paremmakseen sarjanousija Salon Vilpas sekä edelliskauden finalistit Namika Lahti ja Joensuun Kataja.

Runkosarjan toiselta neljännekseltä Karhulle merkittiin sarjataulukkoon neljä voittoa ja seitsemän tappiota. Nämä neljä voittoa tulivat kaikki joulukuun kuudesta ottelusta. Joulukuussa erittäin kovilla tehoilla (20,7 pistettä, 14,2 levypalloa ja 5,2 koriinjohtanutta syöttöä) pelannut Jeremiah Wood valittiin Korisliigan kuukauden pelaajaksi heti ensimmäisen Karhussa pelatun kuukauden jälkeen.

### 3. neljännes

Runkosarjan kolmas neljännes jatkui Karhun osalta siitä mihin toinen neljännes päättyi. Joukkueen voittoputki kasvoi voitetun Espoon Honka-ottelun jälkeen jo neljän ottelun mittaiseksi, joka oli Karhun Korisliiga-taipaleen siihen asti pisin voittoputki. Voitokkaan Honka-ottelun jälkeen pahimmillaan kahdeksan pistettä viimeistä edellistä perässä ollut Karhu oli noussut sarjataulukossa jo tasapisteisiin Salon Vilppaan ja Forssan Koripoikien kanssa.

Karhun voittoputki katkesi sitten seuraavassa ottelussa Kouvoja vastaan, jossa kouvolalaiset olivat parempia lukemin 97–83. Ottelusta puuttui Karhun takamies Maurice Horton, joka oli edellisessä ottelussa Honkaa vastaan loukannut jalkansa. Horton oli sivussa myös seuraavasta ottelusta, jossa Karhun vastustajaksi oli saapunut Lappeenrannan NMKY. Kolmantena ulkomaalaisena oli näissä otteluissa mukana siten ensimmäiset ottelunsa yli kuukauteen pelannut Karhun reservimies Keith Gayden. Lappeenrannan NMKY:n amerikkalaistakamies Matthew Gibson antoi Karhua vastaan pelatun ottelun jälkeisessä dopingtestissä positiivisen, nandrolonin aineenvaihduntatuotetta sisältäneen näytteen. Ottelun lopputulokseen ja tilastoihin ei dopingrikkomuksen takia kuitenkaan tehty muutoksia, sillä Gibsonin edustama LrNMKY hävisi kyseisen ottelun Karhulle lukemin 87–81. Gibsonille Suomen Koripalloliitto sen sijaan langetti kahden vuoden toimintakiellon.

Vierasottelu Forssan Koripoikia vastaan oli molemmille joukkueille tärkeä sarjassa säilymisen kannalta. Ottelua olikin saapunut Forssaan seuraamaan Kauhajoelta kaksi bussilastillista Karhun kannattajia. FoKoPo oli kuitenkin jo kolmatta kertaa kauden keskinäisissä otteluissa parempi. Tällä kertaa lukemin 75–68.

Karhun vierasotteluputki jatkui KTP-Basketia ja UU-Korihaita vastaan. Näistä otteluista ensimmäinen päättyi KTP:n kotivoittoon ja jälkimmäinen Karhun vierasvoittoon. Tästä joukkueen kausi jatkui kotitappiolla Torpan Pojille sekä vierastappiolla runkosarjan kärkijoukkueelle, Tampereen Pyrinnölle. Ottelu Pyrintöä vastaan oli tuomarilinjaltaan erikoinen, sillä kamppailussa vihellettiin joukkueille yhteensä seitsemän teknistä virhettä. Virheet koituivat myös Karhun Jeremiah Woodin kohtaloksi, joka sai teknisten virheiden myötä suihkukomennuksen varsin aikaisessa vaiheessa. Karhun neljäs amerikkalaisvahvistus Keith Gayden lähti ennen Pyrintö-ottelua takaisin kotimaahansa Yhdysvaltoihin.

Karhun seuraava runkosarjan ottelu oli jälleen sarjassa säilymisen kannalta erittäin tärkeä. Vastassa oli sarjataulukon viimeisenä ollut Salon Vilpas, joka oli ennen keskinäistä ottelua sarjatilanteessa kaksi voittoa Karhua jäljessä. Paikkapuolustusta ottelussa paljon käyttäneet salolaiset kiusasivat Karhua pitkään, mutta joutuivat lopulta toteamaan vastustajan paremmaksi lukemin 59–67. Forssan hävitessä samanaikaisesti ottelunsa, nousi Karhu yksinään sarjataulukossa sijalle kymmenen, joka riittäisi kauden päätteeksi takaamaan sarjapaikan Korisliigassa myös tulevalle kaudelle.

Kotiottelusta Namika Lahtea vastaan Kauhajoki otti helpon voiton. Komeimmat tilastot ottelussa keräsi Jeremiah Wood, joka ylsi Korisliigassa harvinaiseen tripla-tuplaan. Woodille tilastoitiin ottelussa pisteiden ja levypallojen lisäksi kaksinumeroiset lukemat myös koriinjohtaneissa syötöissä, joita kertyi yhteensä kymmenen. Neljänneksen viimeiseen otteluun Karhu matkusti Joensuuhun, jossa paikallinen Kataja otti pohjalaisista tärkeän voiton lukemin 87–74.

Kolmannen neljänneksen otteluista Karhu voitti viisi ja hävisi kuusi. Runkosarjan kolmannen neljänneksen jälkeen Karhu oli ottanut putoamiskamppailussa neljän pisteen kaulan pahimpiin kilpailijoihinsa Salon Vilppaaseen ja Forssan Koripoikiin.

### 4. neljännes

Viimeinen neljännes alkoi muiden neljännesten tapaan ottelulla Espoon Honkaa vastaan. Ottelussa Honkaa vastaan Karhu jäi ilman sarjapisteitä, kuten myös seuraavassa ottelussaan yhdentoista ottelun voittoputkessa olleita Kouvoja vastaan. Karhun joukkue vahvistui vielä ennen helmikuun lopun seurasiirtoikkunan päättymistä amerikkalaispelaaja Jonathan Morriksella. Morris oli jo kymmenes Karhua kauden runkosarjassa edustanut yhdysvaltalainen pelaaja.

Karhun kausi jatkui vierasottelulla Lappeenrannan NMKY:tä vastaan. Lappeenrantalaisille ei ottelussa annettu mahdollisuuksia ja isommillaan jo yli 40 pisteessä käynyt ero kaventui lopulta lukemiin 69–98. Lappeenrannassa pelatun ottelun jälkeen Karhulla oli sarjaohjelmassa luvassa kolmen kotiottelun putki. Kaikki nämä ottelut päättyivät Karhun voittoon. Kauhajokiset paremmakseen saivat todeta Forssan Koripojat sekä tiukkojen vaiheiden jälkeen KTP-Basket ja UU-Korihait.

Karhun neljän ottelun voittoputki päättyi vierastappioon Torpan Pojille. Seuraavaan otteluun Karhu sai lähteä ensi kauden sarjapaikasta varmistuneena, sillä ainoa uhkaaja Salon Vilpas oli hävinnyt aiemmin ottelunsa Tampereen Pyrintöä vastaan. Kolme viimeistä kotiottelua voittanut Karhu oli lähellä ottaa jo neljännen perättäisen kotivoiton. Sarjaa johtanut Pyrintö voitti kuitenkin ottelun Chris Hesterin viimeisellä sekunnilla levyn kautta sisään heitetyllä kolmen pisteen korilla.

Seuraavasta kahdesta tappioon päättyneestä ottelusta Jeremiah Wood oli sivussa nivusvamman vuoksi. Karhusta päänahan ottivat Salon Vilpas ja Namika Lahti. Karhun runkosarjan viimeinen ottelu pelattiin kotiyleisön edessä Joensuun Katajaa vastaan. Pudotuspelipaikasta vielä taistellut Kataja oli tässä ottelussa parempi lukemin 84–95.

Runkosarjan viimeisen neljänneksen otteluista Karhu otti siis yhteensä neljä voittoa ja kärsi seitsemän tappiota.

### Runkosarjan jälkeen

Karhun sentteripelaajasta Jeremiah Woodista tuli runkosarjan päätyttyä Korisliigan historian ensimmäinen pelaaja, joka voitti samanaikaisesti sekä levypallo- että syöttötilaston. Wood oli kärkipäässä myös pistetilastossa, jossa hän sijoittui viidenneksi. Toinen Karhun pelaajista pistetilastossa kymmenen parhaan sijoittunut oli seitsemäntenä ollut Reginald Golson. Tehokkustilastossa Wood oli liigan ylivoimainen ykkönen. Lisäksi Wood oli sarjan viidenneksi tarkin kahden pisteen heitoissa ja kuudenneksi paras riistotilastossa, jossa Golson sijoittui neljänneksi. Muita kymmenen parhaan joukkoon sijoittumisia ei sarjan merkittävimmissä tilastoissa Karhun pelaajien osalta ollut.

Koripalloliiton kauden päätösgaalassa Karhun Eldar Skamo valittiin Korisliigan vuoden kehittyneimmäksi pelaajaksi. Skamo arvostettiin liigan kehittyneimmäksi pelaajaksi myös Eurobasket.com –koripallosivuston valinnoissa. Lisäksi sivusto arvosti Karhusta Jeremiah Woodin Korisliigan vuoden pelaajaksi, vuoden ulkomaalaisvahvistukseksi sekä vuoden sentteriksi. Eurobasket.com valitsi Woodin myös liigan ykköstähdistöviisikkoon, ulkomaalaistähdistöviisikkoon sekä puolustustähdistöviisikkoon.

Joukkue
-------

***Lyhenteet:** O = Ottelut, 2% = Kahden pisteen heittojen onnistumisprosentti, 3% = Kolmen pisteen heittojen onnistumisprosentti, 1% = Vapaaheittojen onnistumisprosentti, L = Levypallokeskiarvo, S = Koriin johtaneiden syöttöjen keskiarvo, M = Menetyksien keskiarvo, R = Pallonriistojen keskiarvo, T = Koriin heiton torjuntojen keskiarvo, P = Pistekeskiarvo*

| # |  | Pelaaja | Syntynyt | Pituus | O | 2% | 3% | 1% | L | S | M | R | T | P |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 5 | Suomi | Lasse Hintsala | 1984 | 195 cm | 39 | 41,7 | 29,0 | 84,6 | 0,9 | 0,2 | 0,4 | 0,3 | 0,2 | 3,0 |
| 6 | Suomi | Santeri Latvala | 1991 | 186 cm | 22 | 58,8 | 28,6 | 50,0 | 0,7 | 0,1 | 0,2 | 0,0 | 0,0 | 1,9 |
| 7 | Suomi | Eldar Skamo | 1986 | 195 cm | 43 | 55,6 | 35,0 | 78,7 | 4,0 | 1,7 | 3,2 | 1,4 | 0,3 | 11,5 |
| 8 | Suomi | Sami Marouf | 1988 | 188 cm | 32 | 54,5 | 30,6 | 71,4 | 0,6 | 0,3 | 0,6 | 0,2 | 0,0 | 2,5 |
| 9 | Yhdysvallat | Maurice Horton | 1984 | 183 cm | 36 | 59,9 | 34,7 | 78,0 | 3,9 | 2,6 | 1,8 | 1,7 | 0,2 | 13,7 |
| 10 | Yhdysvallat | Jonathan Morris | 1982 | 198 cm | 3 | 39,1 | 41,7 | 50,0 | 3,7 | 0,7 | 2,7 | 1,7 | 0,0 | 11,7 |
| 11 | Nigeria | Henry Umoru | 1985 | 202 cm | 43 | 48,1 | 0,0 | 56,4 | 1,7 | 0,2 | 1,1 | 0,3 | 0,1 | 3,1 |
| 12 | Suomi | Aleksi Huuskonen | 1988 | 188 cm | 40 | 47,9 | 41,1 | 90,7 | 1,9 | 0,6 | 1,0 | 0,5 | 0,0 | 6,2 |
| 13 | Suomi | Sad Niskanen | 1988 | 196 cm | 34 | 45,5 | 22,2 | 68,4 | 2,7 | 0,5 | 1,1 | 0,5 | 0,1 | 5,2 |
| 15 | Yhdysvallat | Reginald Golson | 1981 | 201 cm | 27 | 53,5 | 35,0 | 70,9 | 5,9 | 1,3 | 3,3 | 2,2 | 0,6 | 19,4 |
| 20 | Yhdysvallat | Jeremiah Wood | 1985 | 200 cm | 26 | 60,9 | 34,6 | 62,6 | 14,0 | 4,8 | 3,8 | 2,1 | 0,4 | 19,8 |
| 23 | Suomi | Roni Leimu | 1982 | 189 cm | 25 | 58,6 | 34,1 | 73,0 | 1,7 | 0,9 | 1,6 | 1,4 | 0,0 | 9,8 |
|  |  |  |  |  |  |  |  |  |  |  |  |  |  |
|  | Yhdysvallat | DeAndre Coleman | 1986 | 201 cm | 2 | 42,1 | 16,7 | 50,0 | 4,5 | 1,5 | 3,5 | 0,5 | 0,5 | 11,0 |
|  | Yhdysvallat | Anthony Davis | 1983 | 188 cm | 7 | 46,8 | 30,8 | 77,4 | 6,6 | 1,7 | 2,9 | 1,6 | 0,3 | 17,1 |
|  | Yhdysvallat | Keith Gayden | 1983 | 203 cm | 7 | 52,2 | 0,0 | 39,1 | 6,4 | 1,0 | 3,9 | 0,1 | 0,4 | 15,0 |
|  | Yhdysvallat | Darryl Hudson | 1985 | 194 cm | 1 | 64,3 | 0,0 | 80,0 | 3,0 | 1,0 | 4,0 | 3,0 | 0,0 | 22,0 |
|  | Yhdysvallat | Marcel Jones | 1984 | 203 cm | 7 | 47,1 | 40,0 | 53,1 | 8,3 | 2,4 | 4,4 | 1,7 | 1,1 | 17,9 |
|  | Suomi | Markku Loukko | 1988 | 182 cm | 1 | 0,0 | 0,0 | 0,0 | 0,0 | 0,0 | 2,0 | 0,0 | 0,0 | 0,0 |
|  | Yhdysvallat | Jesse Smith | 1982 | 211 cm | 14 | 50,6 | 0,0 | 69,6 | 9,4 | 0,6 | 2,6 | 0,8 | 0,7 | 14,5 |

Ottelutulokset
--------------

### Harjoitusottelut

| Harjoitusottelut: 3 voittoa, 4 tappiota |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 1 | 5.9.2009 | Karhu – Lahti | 109 – 67 | Yhdysvallat Tyrekus Bowman (25) | Kazakstan Sergei Krasavtsev (10) | *ei tilastoitu* |
| 2 | 5.9.2009 | LrNMKY – Karhu | 93 – 88 | Suomi Aleksi Huuskonen (18) | Kazakstan Sergei Krasavtsev (9) | *ei tilastoitu* |
| 3 | 6.9.2009 | Jyväskylä – Karhu | 81 – 100 | Yhdysvallat Tyrekus Bowman (24) | Yhdysvallat Tyrekus Bowman (8) | *ei tilastoitu* |
| 4 | 17.9.2009 | Karhu – Plannja | 71 – 81 | Suomi Aleksi Huuskonen (12) | Suomi Aleksi Huuskonen (9) | *ei tilastoitu* |
| 5 | 18.9.2009 | Vilpas – Karhu | 83 – 67 | Yhdysvallat Tyrekus Bowman (14)Yhdysvallat Maurice Horton (14) | Suomi Eldar Skamo (7) | *ei tilastoitu* |
| 6 | 19.9.2009 | FoKoPo – Karhu | 83 – 79 | Yhdysvallat Jesse Smith (20) | Yhdysvallat Jesse Smith (12) | *ei tilastoitu* |
| 7 | 26.9.2009 | Karhu – USA Select | 104 – 94 | Yhdysvallat Maurice Horton (29) | Yhdysvallat Jesse Smith (16) | *ei tilastoitu* |

### Suomen Cup

| Cup-ottelut: 0 voittoa, 1 tappio |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 1 | 23.9.2009 | Honka – Karhu | 87 – 77 | Yhdysvallat Maurice Horton (19) | Yhdysvallat Jesse Smith (8) | Yhdysvallat Tyrekus Bowman (1)Suomi Lasse Hintsala (1)Suomi Aleksi Huuskonen (1)Yhdysvallat Jesse Smith (1) |

### Runkosarja

| Lokakuu: 1 voitto, 8 tappiota |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 1 | 2.10.2009 | Karhu – Honka | 76 – 98 | Yhdysvallat Marcel Jones (19) | Suomi Eldar Skamo (7) | Yhdysvallat Maurice Horton (3) Yhdysvallat Marcel Jones (3) |
| 2 | 4.10.2009 | Kouvot – Karhu | 99 – 73 | Yhdysvallat Jesse Smith (25) | Yhdysvallat Jesse Smith (12) | Yhdysvallat Marcel Jones (2) |
| 3 | 7.10.2009 | LrNMKY – Karhu | 93 – 61 | Yhdysvallat Marcel Jones (23) | Nigeria Henry Umoru (8) | Yhdysvallat Marcel Jones (2)Suomi Eldar Skamo (2) |
| 4 | 10.10.2009 | FoKoPo – Karhu | 81 – 64 | Yhdysvallat Marcel Jones (16) | Yhdysvallat Marcel Jones (13) | Suomi Aleksi Huuskonen (5) |
| 5 | 14.10.2009 | Karhu – KTP | 109 – 105 | Yhdysvallat Marcel Jones (34) | Yhdysvallat Marcel Jones (11) | Suomi Eldar Skamo (5) |
| 6 | 18.10.2009 | Korihait – Karhu | 92 – 83 | Yhdysvallat Anthony Davis (26) | Yhdysvallat Anthony Davis (14) | Yhdysvallat Anthony Davis (2)Suomi Sami Marouf (2)Suomi Eldar Skamo (2) |
| 7 | 21.10.2009 | Karhu – ToPo | 86 – 96 | Yhdysvallat Maurice Horton (23) | Suomi Eldar Skamo (11) | Suomi Lasse Hintsala (3)Yhdysvallat Maurice Horton (3) |
| 8 | 28.10.2009 | Pyrintö – Karhu | 90 – 78 | Yhdysvallat Marcel Jones (19) | Yhdysvallat Marcel Jones (10) | Suomi Sad Niskanen (3) |
| 9 | 31.10.2009 | Vilpas – Karhu | 92 – 78 | Yhdysvallat Maurice Horton (28) | Yhdysvallat Jesse Smith (13) | Suomi Sad Niskanen (1)Suomi Eldar Skamo (1) |

| Marraskuu: 0 voittoa, 7 tappiota |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 10 | 4.11.2009 | Karhu – Lahti | 88 – 92 | Yhdysvallat Maurice Horton (21) | Yhdysvallat Jesse Smith (14) | Yhdysvallat Maurice Horton (7) |
| 11 | 7.11.2009 | Kataja – Karhu | 100 – 66 | Yhdysvallat Jesse Smith (18) | Yhdysvallat Jesse Smith (16) | Suomi Aleksi Huuskonen (3) |
| 12 | 11.11.2009 | Honka – Karhu | 101 – 82 | Yhdysvallat Anthony Davis (30) | Yhdysvallat Jesse Smith (13) | Yhdysvallat Anthony Davis (2)Yhdysvallat Maurice Horton (2)Suomi Santeri Latvala (2) |
| 13 | 14.11.2009 | Karhu – Kouvot | 79 – 89 | Yhdysvallat Darryl Hudson (22) | Yhdysvallat Keith Gayden (7) | Yhdysvallat Maurice Horton (4) |
| 14 | 21.11.2009 | Karhu – LrNMKY | 95 – 103 | Suomi Roni Leimu (20) | Yhdysvallat Jesse Smith (13) | Yhdysvallat Anthony Davis (4)Suomi Roni Leimu (4) |
| 15 | 25.11.2009 | Karhu – FoKoPo | 93 – 100 | Yhdysvallat Maurice Horton (20) | Yhdysvallat Jesse Smith (9) | Yhdysvallat Maurice Horton (7) |
| 16 | 27.11.2009 | KTP – Karhu | 100 – 72 | Suomi Roni Leimu (18) | Yhdysvallat Keith Gayden (10) | Yhdysvallat Maurice Horton (4) |

| Joulukuu: 4 voittoa, 2 tappiota |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 17 | 5.12.2009 | Karhu – Korihait | 91 – 98 | Yhdysvallat Maurice Horton (22) | Yhdysvallat Jeremiah Wood (10) | Yhdysvallat Maurice Horton (4)Suomi Eldar Skamo (4) |
| 18 | 9.12.2009 | ToPo – Karhu | 90 – 98 | Suomi Roni Leimu (18) | Yhdysvallat Jeremiah Wood (10) | Yhdysvallat Jeremiah Wood (5) |
| 19 | 16.12.2009 | Karhu – Pyrintö | 83 – 90 | Yhdysvallat Maurice Horton (20) | Yhdysvallat Jeremiah Wood (15) | Yhdysvallat Jeremiah Wood (5) |
| 20 | 19.12.2009 | Karhu – Vilpas | 90 – 69 | Yhdysvallat Reginald Golson (30) | Yhdysvallat Jeremiah Wood (15) | Yhdysvallat Maurice Horton (6)Yhdysvallat Jeremiah Wood (6) |
| 21 | 28.12.2009 | Lahti – Karhu | 93 – 97 | Yhdysvallat Jeremiah Wood (33) | Yhdysvallat Jeremiah Wood (16) | Yhdysvallat Jeremiah Wood (4) |
| 22 | 30.12.2009 | Karhu – Kataja | 95 – 64 | Yhdysvallat Jeremiah Wood (27) | Yhdysvallat Jeremiah Wood (19) | Yhdysvallat Jeremiah Wood (8) |

| Tammikuu: 3 voittoa, 4 tappiota |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 23 | 6.1.2010 | Karhu – Honka | 90 – 86 | Yhdysvallat Reginald Golson (23) | Yhdysvallat Jeremiah Wood (17) | Yhdysvallat Jeremiah Wood (8) |
| 24 | 9.1.2010 | Kouvot – Karhu | 97 – 83 | Yhdysvallat Reginald Golson (23) | Yhdysvallat Jeremiah Wood (16) | Yhdysvallat Jeremiah Wood (4) |
| 25 | 13.1.2010 | Karhu – LrNMKY | 87 – 81 | Yhdysvallat Jeremiah Wood (19) | Yhdysvallat Jeremiah Wood (14) | Yhdysvallat Jeremiah Wood (6) |
| 26 | 16.1.2010 | FoKoPo – Karhu | 75 – 68 | Yhdysvallat Reginald Golson (28) | Yhdysvallat Jeremiah Wood (15) | Yhdysvallat Reginald Golson (2)Yhdysvallat Maurice Horton (2)Yhdysvallat Jeremiah Wood (2) |
| 27 | 18.1.2010 | KTP – Karhu | 84 – 72 | Yhdysvallat Maurice Horton (19) | Yhdysvallat Jeremiah Wood (19) | Suomi Roni Leimu (2)Yhdysvallat Jeremiah Wood (2) |
| 28 | 22.1.2010 | Korihait – Karhu | 68 – 78 | Yhdysvallat Reginald Golson (19) | Yhdysvallat Jeremiah Wood (16) | Yhdysvallat Jeremiah Wood (6) |
| 29 | 30.1.2010 | Karhu – ToPo | 85 – 94 | Yhdysvallat Reginald Golson (20) | Yhdysvallat Jeremiah Wood (14) | Yhdysvallat Jeremiah Wood (5) |

| Helmikuu: 3 voittoa, 4 tappiota |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 30 | 3.2.2010 | Pyrintö – Karhu | 106 – 85 | Yhdysvallat Reginald Golson (30) | Yhdysvallat Jeremiah Wood (6) | Yhdysvallat Maurice Horton (4)Yhdysvallat Jeremiah Wood (4) |
| 31 | 7.2.2010 | Vilpas – Karhu | 59 – 67 | Yhdysvallat Jeremiah Wood (22) | Yhdysvallat Jeremiah Wood (12) | Yhdysvallat Jeremiah Wood (3) |
| 32 | 10.2.2010 | Karhu – Lahti | 113 – 89 | Yhdysvallat Reginald Golson (24) | Yhdysvallat Jeremiah Wood (18) | Yhdysvallat Jeremiah Wood (10) |
| 33 | 14.2.2010 | Kataja – Karhu | 87 – 74 | Yhdysvallat Reginald Golson (20) | Yhdysvallat Jeremiah Wood (15) | Yhdysvallat Maurice Horton (3)Suomi Eldar Skamo (3) |
| 34 | 17.2.2010 | Honka – Karhu | 87 – 82 | Yhdysvallat Reginald Golson (30) | Yhdysvallat Jeremiah Wood (8) | Yhdysvallat Jeremiah Wood (3) |
| 35 | 20.2.2010 | Karhu – Kouvot | 78 – 84 | Suomi Eldar Skamo (25) | Yhdysvallat Jeremiah Wood (14) | Yhdysvallat Jeremiah Wood (5) |
| 36 | 27.2.2010 | LrNMKY – Karhu | 69 – 98 | Yhdysvallat Reginald Golson (24) | Yhdysvallat Jeremiah Wood (20) | Yhdysvallat Maurice Horton (4) |

| Maaliskuu: 3 voittoa, 5 tappiota |
| --- |
| # | Pvm | Ottelu | Tulos | Paras pisteissä | Paras levypalloissa | Paras syötöissä |
| 37 | 3.3.2010 | Karhu – FoKoPo | 85 – 62 | Yhdysvallat Maurice Horton (25) | Yhdysvallat Jeremiah Wood (18) | Suomi Eldar Skamo (2)Yhdysvallat Jeremiah Wood (2) |
| 38 | 6.3.2010 | Karhu – KTP | 106 – 100 | Yhdysvallat Reginald Golson (29) | Yhdysvallat Reginald Golson (9) | Yhdysvallat Jeremiah Wood (8) |
| 39 | 10.3.2010 | Karhu – Korihait | 93 – 92 | Yhdysvallat Jeremiah Wood (30) | Yhdysvallat Jeremiah Wood (16) | Yhdysvallat Jeremiah Wood (5) |
| 40 | 12.3.2010 | ToPo – Karhu | 98 – 78 | Yhdysvallat Jeremiah Wood (30) | Yhdysvallat Jeremiah Wood (12) | Yhdysvallat Jeremiah Wood (4) |
| 41 | 20.3.2010 | Karhu – Pyrintö | 95 – 96 | Yhdysvallat Reginald Golson (31) | Yhdysvallat Jeremiah Wood (11) | Yhdysvallat Jeremiah Wood (7) |
| 42 | 24.3.2010 | Karhu – Vilpas | 77 – 83 | Yhdysvallat Maurice Horton (24) | Suomi Eldar Skamo (7) | Yhdysvallat Maurice Horton (3) |
| 43 | 27.3.2010 | Lahti – Karhu | 116 – 89 | Nigeria Henry Umoru (19) | Yhdysvallat Reginald Golson (10) | Yhdysvallat Maurice Horton (4) |
| 44 | 30.3.2010 | Karhu – Kataja | 84 – 95 | Suomi Aleksi Huuskonen (20) | Yhdysvallat Jeremiah Wood (10) | Yhdysvallat Jeremiah Wood (6) |

Lähteet
-------

* Karhun tilastot kaudella 2009–2010 basket.fi nettipalvelussa[vanhentunut linkki]

1. ↑  Maurice Horton tulee takaisin Karhuun  22.5.2009. Kauhajoen Karhu. Viitattu 2. maaliskuuta 2010.
2. ↑  Petteri Opas: Kauhajoen miesten korisliigajoukkueen offseason  15.9.2009. Kauhajoen Karhu. Viitattu 17. lokakuuta 2009. [vanhentunut linkki]
3. ↑  Henry Umoru jatkaa Kauhajoella  10.8.2009. Kauhajoen Karhu. Viitattu 3. maaliskuuta 2010.
4. ↑  Kauhajoki palkkasi kokoa korin alle  7.9.2009. Kauhajoen Karhu. Viitattu 3. maaliskuuta 2010.
5. ↑  Jones tulee vahvistamaan Karhua  26.9.2009. Kauhajoen Karhu. Viitattu 3. maaliskuuta 2010.
6. ↑  Karhu voitti turnauksen Jyväskylässä  6.9.2009. Kauhajoen Karhu. Viitattu 2. maaliskuuta 2010.
7. ↑  Honka vei Cup-ottelun  23.9.2009. Kauhajoen Karhu. Viitattu 2. maaliskuuta 2010.
8. ↑  Sami Marouf on Karhun uusi pelaaja  7.10.2009. Kauhajoen Karhu. Viitattu 28. maaliskuuta 2010.
9. ↑  Kauhajoki palkkasi Hortonille sijaisen  13.10.2009. Kauhajoen Karhu. Viitattu 28. maaliskuuta 2010.
10. ↑  Kauhajoki vei nitro-ottelun  15.10.2009. Kauhajoen Karhu. Viitattu 2. huhtikuuta 2010.
11. ↑  Kauhajoki sunnuntaina Pohitulliin  15.10.2009. UU-Korihait. Viitattu 2. huhtikuuta 2010. [vanhentunut linkki]
12. ↑  Eric Washington vahvistamaan KTP-Basketia  18.10.2009. Suomen Koripalloliitto. Viitattu 2. huhtikuuta 2010.
13. ↑  Karhu solmi esisopimuksen uuden pelaajan kanssa  3.11.2009. Kauhajoen Karhu. Viitattu 2. huhtikuuta 2010.
14. ↑  Corey Belser siirtyy Kreikan liigasta Honkaan  9.11.2009. Suomen Koripalloliitto. Viitattu 23. toukokuuta 2010.
15. ↑  Kauhajoki testaa korinaluspelaajaa  10.11.2009. Kauhajoen Karhu. Viitattu 2. huhtikuuta 2010.
16. ↑  Kauhajoki kaatui taistellen  11.11.2009. Kauhajoen Karhu. Viitattu 2. huhtikuuta 2010.
17. ↑  Ei auennut lukko vieläkään  15.11.2009. Kauhajoen Karhu. Viitattu 2. huhtikuuta 2010.
18. ↑  Hakamaa Karhun valmentajaksi  19.11.2009. Kauhajoen Karhu. Viitattu 2. huhtikuuta 2010.
19. ↑  Wood ja Golson Karhuun  2.12.2009. Kauhajoen Karhu. Viitattu 8. huhtikuuta 2010. [vanhentunut linkki]
20. ↑  Karhu yllätti ToPon  10.12.2009. Kauhajoen Karhu. Viitattu 13. huhtikuuta 2010.
21. ↑  Karhun kurssin kääntänyt Wood Korisliigan kuukauden pelaaja  8.1.2010. Kauhajoen Karhu. Viitattu 13. huhtikuuta 2010.
22. ↑  Pyrintö parempi Korisliigan kärkipelissä  6.1.2010. Suomen Koripalloliitto. Viitattu 13. huhtikuuta 2010.
23. ↑  Karhu palasi voittokantaan - LrNMKY kaatui 87-81  14.1.2010. Kauhajoen Karhu. Viitattu 13. huhtikuuta 2010.
24. ↑  Matthew Gibsonille kahden vuoden toimintakielto dopingrikkeestä  4.5.2010. Suomen Koripalloliitto. Viitattu 5. toukokuuta 2010.
25. ↑  Karhu hävisi Forssassa  16.1.2010. Kauhajoen Karhu. Viitattu 13. huhtikuuta 2010.
26. ↑  Pyrintö varmaan voittoon Karhusta  3.2.2010. Tampereen Pyrintö.  Arkistoitu 9.5.2010. Viitattu 18. huhtikuuta 2010.
27. ↑  Otteluennakko Pyrintö – Kauhajoki  3.2.2010. Kauhajoen Karhu. Viitattu 16. kesäkuuta 2010.
28. ↑  Karhu haki voiton Salosta  8.2.2010. Kauhajoen Karhu. Viitattu 18. huhtikuuta 2010.
29. ↑  Karhu murjoi Namikan  12.2.2010. Kauhajoen Karhu. Viitattu 18. huhtikuuta 2010.
30. ↑  Kouvoilla peräkkäisiä voittoja jo tusina  20.2.2010. Suomen Koripalloliitto. Viitattu 16. kesäkuuta 2010.
31. ↑  Honka ja Karhu vahvistivat vielä rivejään  27.2.2010. Suomen Koripalloliitto. Viitattu 16. kesäkuuta 2010.
32. ↑  Karhun tuliaiset idästä – MURSKAVOITTO  28.2.2010. Kauhajoen Karhu. Viitattu 16. kesäkuuta 2010.
33. ↑  Karhu voitti Korihait huikeassa trillerissä  11.3.2010. Kauhajoen Karhu. Viitattu 16. kesäkuuta 2010.
34. ↑  Pyrintö voittoon Hesterin kolmosella  21.3.2010. Kauhajoen Karhu. Viitattu 12. heinäkuuta 2010.
35. ↑  Karhu kesälomalle liigapaikan kanssa  31.3.2010. Kauhajoen Karhu. Viitattu 12. heinäkuuta 2010.
36. ↑  Kauhajoen Jeremiah Wood historiallinen tilastokärki  27.2.2010. Suomen Koripalloliitto. Viitattu 12. heinäkuuta 2010.
37. ↑  Pyrinnön Williams ja Poikola juhlivat Koripalloliiton palkintogaalassa  19.5.2010. Suomen Koripalloliitto. Viitattu 23. toukokuuta 2010. [vanhentunut linkki]
38. ↑  Eurobasket.com All-Finnish Korisliiga Awards 2009-10  19.4.2010. Eurobasket.com. Viitattu 23. toukokuuta 2010.